Okresná prokuratúra Svidník 
Sovietskych hrdinov 200, 089 01 Svidník

Sp. zn. : Pv 581/12/7712	Svidník, 28.2.2013
EEČ : 2-60-6-2013

U Z N E S E N I E

Trestná vec:	obvinený XXXXX  
Prečin:	Útok na verejného činiteľa podľa § 323 odsek 1 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Svidník
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odb.kriminálnej polície OR PZ Svidník pod spisovou značkou ORP-264/OVK-SK-2012.
dňa 26.11.2012 v čase medzi 10.00 hod. a 11.00 hod. v stave po požití alkoholu, na chodbe Obecného úradu v Krajnej Bystrej, okr. Svidník, fyzicky a slovne napadol starostu obce XXXXX tak, že sa proti nemu rozbehol, opakovane sa snažil ho udrieť päsťou do tváre a súčasne sa mu vyhrážal likvidáciou, pričom k zraneniu osôb nedošlo a nebola spôsobená ani materiálna škoda, nakoľko XXXXX všetky údery vykryl a tým sa im vyhol, 
Odôvodnenie: 
	Uznesením vyšetrovateľa PZ Odboru kriminálnej polície vo Svidníku pod ČVS: ORP-264/OVK-SK-2012 zo dňa 27.11.2012 bolo začaté trestné stíhanie a vznesené obvinenie XXXXX pre prečin útoku na verejného činiteľa podľa § 323 ods. 1 písm. b/ a výtržníctva podľa § 364 ods. 1 písm. a/ Tr. zákona, pretože dňa 26.11.2012 v čase medzi 10.00 hod.  a 11.00 hod. v stave po požití alkoholu, na chodbe budovy Obecného úradu v Krajnej Bystrej, okr. SVidník, fyzicky a slovne napadol starostu obce XXXXX tak, že sa proti nemu rozbehol, opakovane sa snažil ho udrieť päsťou do tváre a súčasne sa mu vyhrážal likvidáciou, pričom k zraneniu osôb nedošlo a nebola spôsobená ani materiálna škoda, nakoľko XXXXX všetky údery vykryl a tým sa im vyhol. 
	Dňa 30.01.2013 vyšetrovateľ PZ predložil vyšetrovací spis s návrhom na podanie obžaloby. Preskúmaním príslušného spisového materiálu som zistil, že v úvahu prichádza ukončenie veci postupom podľa § 220 ods. 1 Tr. poriadku a z toho dôvodu som dňa 1.2.2013 predložil vyšetrovací spis probačnému a mediačnému úradníkovi tunajšieho súdu za účelom vykonania potrebných úkonov. 
	Po vykonaní mediácie, probačný a mediačný úradník dňa 25.02.2013 vrátil na vec sa vzťahujúci vyšetrovací spis na ďalšie konanie. 
	Preskúmaním predloženého vyšetrovacieho spisu som zistil, že v predmetnej veci sa koná o prečinoch, ktoré vykazujú znaky skutkovej podstaty prečinu útoku na verejného činiteľa podľa § 323 ods. 1 písm. b/ a výtržníctva podľa § 364 ods. 1 písm. a/ Tr. zákona, za ktoré zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku. 
	Obvinený XXXXX a poškodený XXXXX uzatvorili dňa 21.02.2013 v kancelárii probačného a mediačného úradníka Okresného súdu vo Svidníku zmier, v rámci ktorého obvinený vyhlásil, že spáchal skutok, za ktorý je stíhaný a že toto vyhlásenie vykonal slobodne, vážne a určito. 
	Poškodenému XXXXX nebola spôsobená žiadna škoda a preto si ju ani na mediačnom stretnutí neuplatnil. 
	Obvinený XXXXX zložil na účet Okresnej prokuratúry peňažnú sumu na všeobecne prospešné účely vo výške 50,- eur. Táto suma patrí štátu na peňažnú pomoc obetiam trestnej činnosti. 
	Obvinený ako aj poškodený vyslovili súhlas so schválením zmieru a zastavením trestného stíhania. 
	Obvinený v mieste trvalého bydliska požíva dobrú povesť. Na verejnosti sa správa slušne, rád pomáha iným. V posledných desiatich rokoch nebol súdne potrestaný. 
	Podľa § 220 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený:
a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b/ nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, 
c/ zložil na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkokvé pomery je takýto spôsob rozhodnutia za dostačujúci.
	S poukazom na vyššie uvedené som vo veci rozhodol tak, ako je to uvedené vo výrokovej časti tohto uznesenia. 
	
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor